Tolong jelaskan mengenai Penerbitan dari Siti Nurhaliza (album 1997) dalam bahasa melayu

Selepas kejayaan album pertamanya, pada Ogos 1996, Siti Nurhaliza mengumumkan akan merakamkan album keduanya secepat mungkin. Untuk album kedua, Siti mengetengahkan pelbagai genre muzik seperti dance pop, R&B, balada, tradisional dan pop rock selain muzik pop. Beliau turut memuatkan sebuah lagu bahasa Inggeris bertajuk “The Colour of My Love” nyanyian asal Celine Dion yang merupakan penyanyi antarabagsa yang dikagumi oleh Siti, beliau juga menyumbangkan lirik untuk lagu Demi Kasih Kita.

Album ini diterbitkan oleh Adnan Abu Hassan yang turut menyumbangkan tiga lagu dalam album ini – "Wajah Kekasih", “Demi Kasih Kita” dan “Rindu Di Antara Kita”. Penerbit dan komposer lain yang turut mencurahkan tenaga mereka dalam album ini ialah pasangan suami-isteri LY dan Baiduri (menerusi dua lagu – “Aku Cinta Padamu” dan “Kesilapanku, Keegoanmu”), Fauzi Marzuki, Zul Mahat, Xiao Wong, Helen Yap, Arthur Ganov dan David Foster. Rakaman album ini dijalankan pada pertengahan Ogos 1996 sehingga awal Januari 1997.